Stortrollurt

Stortrollurt, (Circaea lutetiana ) er en 20-60 cm høy flerårig urt. Spredt håret, opprett stengel. Matte, bredt lansettformede, jevnt tilspissede og stilkede blader, 5-10 cm lange. De er avrundet ved grunnen, nesten hjerteformede, tannete og med hår på nervene. Blomster i en lang endestilt klase. Blomsterstilken med utstående kjertelhår. Ingen støtteblader. To begerblader og to dypt utrandete, hvite eller rødlige kronblader, 2-4  mm lange. Frukt nøtt med krokhår 3-4 mm lang. Blomstrer fra juni til august.

Utbredelse og vekstmiljø 
Skyggefulle steder i løv og blandingsnåleskoger, langs avløp. Utbredt nesten hele Europa. I Norge, kyststrøk fra Telemark til Hordaland, en rekke forekomster i Sogn og Fjordane.

Stortrollurt er vertsplante for sommerfuglene Mompha langiella, Mompha terminella, geitramsdråpemåler og stor snabelsvermer.

Galleri

Referanser

Litteratur 
 Blomsterleksikon, Richard Fitter, Alistair Fitter og Marjorie Blamey, Norsk utgave av Inger Gjærevoll, Tiden Norsk Forlag 1975, ISBN 82-10-00940-0

Eksterne lenker 
 
 http://www2.artsdatabanken.no/rodlistesok/Artsinformasjon.aspx?artsID=13510
 http://www.biopix.org/stortrollurt-circaea-lutetiana_photo-109353.aspx
 https://www.flickr.com/photos/tags/stortrollurt/
 http://www.floragutt.com/Stortrollurt.htm

Mjølkefamilien
Hvite blomster
Karplanter på norsk rødliste